Bu tamam başqa-başqa məsələlərdir. Yenilik var, bu yeniliklə də ayaqlaşmaq lazımdır. 100 il bir tarixdir, bir insan ömrüdür, ömür fəlsəfəsidir. Elə bil ki, evini söküb təzədən tikmək məsələsidir. Mən hesab edirəm ki, gələcəkdə bu məsələlərə biz xüsusi diqqətlə yanaşmalıyıq. Belə qarışıq şeylər yaradanda da qonşularımız deyirlər ki, görmürsünüz, hələ özləri müəyyən edə bilməyiblər ki, burada nə var. Biri İnternet saytında verir ki, bu bizim söz olubdur. Tutaq ki, Dəvəçi olmayıb, Şabran olub. Başlayırlar bu məsələlərdən sui-istifadə eləməyə. Ona görə də nə varsa, bu bizimkidir.